मंगलवार को राजधानी दिल्ली के कांस्टिट्यूशन क्लब में दिल्ली सरकार ने स्मार्ट गाँव सम्मेलन आयोजित किया जिसमें गांव के लोगों के साथ सरकार ने संवाद स्थापित किया। इस सम्मेलन में गांव के विकास पर चर्चा की गई और बात की गई कि कैसे दिल्ली के गांवों को स्मार्ट बनाया जाएगा और जनता की भागीदारी इसमें कैसे हो सकती है।
दिल्ली सरकार के ग्राम विकास बोर्ड की तरफ़ ये यह कार्यक्रम आयोजित किया गया जिसमें दिल्ली के विकास मंत्री गोपाल राय मुख्य अतिथि रहे। कैबिनेट मंत्री गोपाल राय ने कहा कि देश में केजरीवाल सरकार ही एक पहली सरकार रही है जिसने किसानों को उनकी ख़राब फ़सल का सबसे ज्यादा मुआवज़ा दिया जिसके अंतर्गत 50 हज़ार रुपए प्रति हेक्टेयर का दिया गया।
दिल्ली ग्राम विकास बोर्ड दिल्ली सरकार द्वारा स्मार्ट गाँव बनाने को लेकर कांस्टिट्यूशन क्लब में स्मार्ट गाँव सम्मेलन pic.twitter.com/DKbNbhnXgf
— AAP (@AamAadmiParty) February 6, 2018
ग्राम विकास बोर्ड की तरफ़ से हर गांव के लिए प्रावधान तो पहले की सरकारों में भी होता रहा है लेकिन वो क्रियान्वित नहीं होता था, हमारी सरकार ने हर गांव के विकास के लिए राशि को असामान्य बढ़ोतरी के साथ 2 करोड़ रुपए किया है जिसके तहत दिल्ली के हर गांव को 2 करोड़ रुपए की राशि उनके विकास के लिए दी जाएगी और उस पैसे को गांव के लोग अपनी ग्रामसभा बनाकर अपने गांव की ज़रुरत के हिसाब से ख़र्च करेंगे।
दिल्ली में 364 गांव हैं और दिल्ली सरकार ने 600 करोड़ रुपए से ज्यादा का बजट दिल्ली के गांवों के विकास के लिए निर्धारित किया है गांवों के विकास पर ख़र्च हो रहा है।
hin_Deva hin_Deva hin_Deva eng_Latn hin_Deva hin_Deva